แข่งกันดุ เครื่องบินโดยสาร MC-21 เมดอินรัสเซีย ออกจากสายการประกอบ
ภาพจาก Irkut Corporation,เครื่องบินโดยสารของรัสเซีย รุ่น MC-21 ลำต้นแบบ ออกจากสายการประกอบ เข้าสู่การทดสอบภาคพื้นดินแล้ว เตรียมจะทำการบินเที่ยวแรกเร็วๆ นี้ โดยผู้ผลิตหวังแข่งขันกับ แอร์บัส เอ320 และ โบอิ้ง 737 ชูจุดเด่น ราคาถูกกว่า แถมบินเร็วกว่า,สำนักข่าว RIA Novosti อ้างข้อมูลบริษัท Irkut Corporation ว่า เครื่องบินโดสาร MC-21 ลำต้นแบบเพื่อใช้ทดสอบการบิน ได้ย้ายออกจากสายการประกอบในโรงงาน ไปยังแผนกการบินเพื่อทดสอบภาคพื้นดิน ก่อนเตรียมขึ้นบินเที่ยวแรก โดยจะมีการทดสอบการเติมน้ำมัน การเดินเครื่องยนต์ การทดสอบระบบภายในเครื่องบิน และการทดสอบวิ่งแท็กซี่ไปตามรันเวย์ การเร่งเครื่องให้ถึงความเร็วเพื่อบินขึ้น และการทดสอบเบรกเมื่อยกเลิกการบินขึ้นฉุกเฉิน และเมื่อทดสอบตามที่กล่าวมาแล้ว จึงจะเริ่มบินเที่ยวแรก,บริษัท Irkut Corporation เดิมพันครั้งใหญ่กับเครื่องบินโดยสารรุ่นนี้ โดยจะออกมาเป็นคู่แข่งกับโบอิ้ง 737 และแอร์บัส เอ-320 ในตลาดเครื่องบินขนาดกลางอันเป็นส่วนที่ใหญ่ที่สุด โดยนักวิเคราะห์ด้านการบินของรัสเซีย ก็เชื่อว่า MC-21 จะเป็นคู่ต่อสู้ที่สมน้ำสมเนื้อกับคู่แข่งจากฝั่งยุโรปและสหรัฐฯ โดย MC-21 ออกแบบมาให้มีความเร็ว 870 กิโลเมตรต่อชั่วโมง มากกว่า ประหยัดเชื้อเพลิง และราคาไม่แพงเมื่อเทียบกับคู่แข่งที่ประมาณ 72-85 ล้านเหรียญสหรัฐฯ อีกทั้งยังมีการออกแบบโครงสร้าง และเครื่องยนต์ที่เป็นรุ่นใหม่ พัฒนาโดยทางรัสเซียแบบ PD-14 ด้วยเทคโนโลยีที่ทันสมัย เช่นเดียวกับระบบเดินอากาศ และอวิโอนิกส์,ทั้งนี้มีลูกค้าสนใจเครื่องบิน MC-21 และสั่งจองแล้ว 175 ลำ และคาดว่าจะมีสั่งเพิ่มอีก 100 ลำ โดยสายการบินแอโรฟลอต เป็นเจ้าแรกที่สั่งซื้อเพื่อใช้บริการบินในประเทศ โดยมียอดอยู่ที่ 50 ลำ รวมทั้งผู้ที่ใช้งานอื่นๆ ที่จะซื้อเพื่อใช้ทดแทนเครื่องบินโดยสารรุ่นเก่า สมัยยุคที่เป็นสหภาพโซเวียต ทั้งตระกูลตูโปเลฟ และ แยคโคเลฟ และ แอนโตนอฟ ที่มีให้บริการอยู่ในรัสเซีย โดยจะเริ่มส่งมอบเครื่องบิน MC 21 ลำแรกได้ช่วงปลายปี 2018 หรือไม่ก็ต้นปี 2019.,ที่มา : ,สปุตนิคนิวส์
เครื่องบินโดยสารของรัสเซีย รุ่น MC-21 ลำต้นแบบ ออกจากสายการประกอบ เข้าสู่การทดสอบภาคพื้นดินแล้ว เตรียมจะทำการบินเที่ยวแรกเร็วๆ นี้ โดยผู้ผลิตหวังแข่งขันกับ แอร์บัส เอ320 และ โบอิ้ง 737 ชูจุดเด่น ราคาถูกกว่า แถมบินเร็วกว่า
เครื่องบินโดยสาร,MC-21,Irkut Corporation,รัสเซีย,ผลิตเครื่องบิน